L 327/10
HU
Az Európai Unió Hivatalos Lapja
2022.12.21.
(57)
A mezőgazdasági ágazatban a Natura 2000 hálózathoz kapcsolódó hátrányok leküzdéséhez nyújtott támogatások, az agrár-környezetvédelmi és az éghajlatváltozáshoz kapcsolódó kötelezettségvállalásokhoz nyújtott támogatások és az ökológiai gazdálkodáshoz nyújtott támogatások mentessége csak az elsődleges mezőgazdasági termelési ágazatban működő vállalkozásokra alkalmazható.
(58)
A mezőgazdaság termelékenységét és fenntarthatóságát célzó európai innovációs partnerség (EIP) által finanszí­ rozott projektek innovációkat eredményeznek a mezőgazdasági ágazatban és a vidéki térségekben.
Az EIP operatív csoportok (EU) 2021/2115 rendelet 127. cikkének hatálya alá tartozó projektjeiben részt vevő vállalko­ zásoknak nyújtott állami támogatás csekély hatást gyakorol a versenyre, különös tekintettel a támogatásnak a tudásmegosztás terén játszott fontos szerepére – főként a helyi és a mezőgazdasági közösségek számára –, valamint a támogatás kollektív jellegére és viszonylag kis léptékére.
Ezek a projektek jellegüknél fogva integráltak.
Rendszerint többszereplősek és több ágazatot érintenek, ami bizonyos nehézségekhez vezethet az állami támo­ gatási szabályok szerinti besorolásukat illetően.
Tekintettel az EIP operatív csoportok egyes, a köz- és magánszféra partnersége által meghatározott és megvalósított többéves helyi fejlesztési stratégia alapján kiválasztott projekt­ jeinek helyi jellegére és azok közösségi, társadalmi, környezeti és éghajlati érdekekre irányultságára, e rendelet célja az EIP operatív csoportok projektjeit érintő bizonyos nehézségek kezelése annak érdekében, hogy e projektek könnyebben megfelelhessenek az állami támogatási szabályoknak.
(59)
Tekintettel arra, hogy az EIP operatív csoportok projektjeiből közvetlenül vagy közvetve részesülő vállalkozá­ soknak nyújtott csekély összegű támogatások korlátozott hatást gyakorolnak a kereskedelemre és a versenyre, egyszerű szabályokat kell meghatározni azokra az esetekre, amikor a támogatás teljes összege projektenként nem halad meg egy bizonyos felső határt.
(60)
A Bizottság a Szerződés 107.
és 108. cikkét több határozatában alkalmazta az erdőalapú ágazatban működő vállalkozásokra, különösen a 2014. évi iránymutatás keretében.
A Bizottság 2014 és 2020 között több mint 200 támogatási programot hagyott jóvá az erdőalapú ágazat javára az említett iránymutatásnak megfelelően.
A Bizottság tapasztalatai szerint az erdészeti támogatási intézkedések az egyértelmű összeegyeztethet őségi kritéri­ umok megléte miatt nem okoznak jelentős versenytorzulást a belső piacon.
E tapasztalatok fényében, valamint az egyszerűsítés és az eljárásgazdaságosság érdekében lehetővé kell tenni az erdőalapú ágazat javára végrehajtott támogatási intézkedések bejelentési kötelezettség alóli mentesítését, függetlenül attól, hogy azokat az EMVA társfinanszírozza-e.
Helyénvaló tehát, hogy a Bizottság az (EU) 2015/1588 rendelettel ráruházott hatásköröket gyakorolja a következő támogatások tekintetében: az erdőtelepítéshez és fásításhoz nyújtott támogatás; az agrá­ rerdészeti rendszerek létrehozásához nyújtott támogatás; az erdőtüzek, természeti katasztrófák, természeti kataszt­ rófához hasonlítható kedvezőtlen éghajlati jelenségek, egyéb kedvezőtlen éghajlati jelenségek, növénykárosítók és katasztrófaesemények által okozott erdőkárok megelőzéséhez és orvoslásához nyújtott támogatás; az erdei ökoszisztémák ellenálló képességének és környezeti értékének növelését célzó beruházásokhoz nyújtott támoga­ tás; a 92/43/EGK tanácsi irányelv 3. cikkében és a 2009/147/EK európai parlamenti és tanácsi irányelv (15) 3. cikkében meghatározott, bizonyos kötelező követelményekb ől eredő területspecifikus hátrányokhoz nyújtott támogatás; az erdő-környezetvédelmi és éghajlattal kapcsolatos szolgáltatásokhoz és erdővédelmi célokra nyújtott támogatás; az erdőalapú ágazat fejlesztéséhez, korszerűsítéséhez vagy átalakításához kapcsolódó infrastrukturális beruházásokhoz nyújtott támogatás; az erdőgazdálkodási technológiákra, valamint erdei termékek feldolgozására, mobilizálására és értékesítésére irányuló beruházásokhoz nyújtott támogatás; Az erdészeti genetikai erőforrások megőrzéséhez nyújtott támogatás, az erdőalapú ágazatban működő termelői csoportok és szervezetek tevékeny­ ségének megkezdéséhez nyújtott támogatás, az erdészeti birtokrendezéshez nyújtott támogatás és az erdőalapú ágazatban folytatott együttműködés céljából nyújtott támogatás.
(61)
Az erdőalapú ágazatban a csoportos kezdeményezések ösztönzése érdekében a Bizottság a Szerződés 107.
és 108. cikkét alkalmazta az erdőalapú ágazatban működő termelői csoportok és szervezetek tevékenységének megkezdéséhez nyújtott támogatásra.
A 2014 és 2020 közötti időszakban a Bizottság öt ilyen támogatást hagyott jóvá.
A mezőgazdasági ágazatban az ilyen támogatások már a 702/2014/EU rendelet alapján mentesültek a bejelentési kötelezettség alól.
Ezért helyénvaló az erdőalapú ágazatban működő termelői csoportok és szervezetek tevékenységének megkezdéséhez nyújtott támogatást mentesíteni az állami támogatások bejelentésére vonatkozó követelmény alól.
(62)
A gazdasági diverzifikáció és az új gazdasági – többek között körforgásos biogazdasági – tevékenységek létre­ hozása elengedhetetlen a vidéki térségek fejlődéséhez és versenyképességéhez és elengedhetetlen az Unió vidéki gazdaságának gerincét jelentő kkv-k számára.
Az (EU) 2021/2115 rendelet rendelkezik a nem mezőgazdasági vállalkozások vidéki térségekben történő fejlesztését támogató olyan intézkedésekről, amelyek a foglalkoztatás előmozdítását, a minőségi munkahelyek vidéki térségekben való megteremtését, a már meglévő munkahelyek megőrzését, a foglalkoztatás terén jelentkező szezonális ingadozások mérséklését, valamint a mezőgazdaságon és az élelmiszer-feldolgozó iparágakon kívüli nem mezőgazdasági ágazatok fejlesztését célozzák, miközben erősítik az üzleti integrációt és a helyi ágazatközi kapcsolatokat.
(15) Az Európai Parlament és a Tanács 2009/147/EK irányelve (2009. november 30.) a vadon élő madarak védelméről (HL L 20., 2010.1.26., 7. o.).